Bufanas

Bufanas – vyriausiųjų ir vyresniųjų valstybės valdininkų (mandarinų) bei karininkų Kinijos imperijoje Mingų ir Čingų dinastijų laikais (XIV a. pabaiga–XX a. pradžia) ir tų pačių laikų Korėjoje bei Vietname skiriamasis ženklas. Tai buvo didelis kvadratinis antsiuvas ant uniforminio chalato. Bufane būdavo išsiuvinėtas realus ir mitinis gyvūnas, atspindintis valdininko rangą.

 Mingų dinastija 
Bufanų naudojimas pirmą kartą autorizuotas 1391 m. Valdininkų bufanuose būdavo vaizduojami paukščiai, o kariškių – žvėrys.
Bufanai kaip skiriamieji ženklai atsirado iš panašių stačiakampių, kuriuos kaip grynai dekoratyvinius naudojo Juanų dinastijos laikais.Schuyler V. Cammann. Birds and Animals as Ming and Ch’ing Badges of Rank, Arts of Asia (May–June 1991), page 89.

Pirmieji Mingų dinastijos rūmų aprangos nuostatai buvo paskelbti 1368 m., bet juose bufanai neminėti kaip rango ženklai.Cammann, Schuyler: „Development of the Mandarin Square“, Harvard Journal of Asiatic Studies Vol VIII, no 2 (1944), pages 75–6. Bufanus naudojo visą likusį Mingų dinastijos laikotarpį ir po to atėjusiais Čingų dinastijos laikais, kol 1913 m. žlugo Kinijos imperija.

Mingų laikų kilmingieji ir valdininkai bufanus nešiojo ant ilgų raudonų drabužių; bufanai eidavo nuo vieno šono iki kito ir visiškai uždengdavo krūtinę bei nugarą. Tam bufanai būdavo nežymiai trapeciški, su siauresniu viršumi.Cammann, Schuyler: „Chinese Mandarin Squares, Brief Catalogue of the Letcher Collection“, University Museum Bulletin Vol 17, No 3 (June 1953), pages 8–9.

Mingų statute nebuvo nurodyta, keli paukščiai ar žvėrys turi būti pavaizduoti bufane. Pradžioje vaizduodavo du arba tris paukščius ar žvėris. Tipiškuose bufanuose su dviem paukščiais jie būdavo pavaizduoti abu skrendantys, arba vienas stovintis, o kitas – skrendantis.Cammann, Schuyler: „Chinese Mandarin Squares, Brief Catalogue of the Letcher Collection“, University Museum Bulletin Vol 17, No 3 (June 1953), page 9.Cammann, Schuyler: „Development of the Mandarin Square“, Harvard Journal of Asiatic Studies Vol VIII, no 2 (1944), page 95.

 Čingų dinastija 
Čingų laikų bufanai gana ryškiai skyrėsi nuo Mingų bufanų: Čingų bufanai mažesni, su dekoratyviniu apvadu.Cammann, Schuyler, „Birds and Animals as Ming and Ch’ing Badges of Rank“, Arts of Asia (May–June 1991), page 90.
Rangus žymėjusios gyvūnų rūšys beveik visai nesikeitė, bet smarkiai pakito bufanų kompozicija.Jackson, Beverley & Hugus, David, Ladder to the Clouds, Berkeley: Ten Speed Press, 1999, Chapter 15, pages 215–289.

Čingų dinastijos laikų kinų kilmingieji drabužius vilkėdavo pagal savo rangą.
 Princai, įskaitant qin wang ir jun wang, paprastai vilkėdavo juodus drabužius (rūmininkai – mėlynus) su keturiais skrituliškais ornamentais (po vieną ant peties iš priekio ir iš užpakalio). Kraujo princų drabužiai turėdavo keturis priekin žvelgiančius drakonus, qin wang – du žvelgiančius priekin, du žvelgiančius į šonus, jun wang – keturis į šonus žvelgiančius drakonus.
 Beile ir beizi dėvėdavo oficialius drabužius irgi su skrituliškais ornamentais. Beile drabužiai būdavo papuošti dviem priekin žvelgiančiais drakonais, o beizi – dviem į šonus žvelgiančiais drakonais. Šie drakonai turėdavo keturis nagus ant kiekvienos letenos.
 Generolai, hercogų, markizų ir grafų analogai nešiodavo du priekin žvelgiančius keturnagius drakonus ant kvadratinių antsiuvų.
 Vikontų ir baronų analogai – gerves ir auksinius fazanus kaip ir pirmos bei antros klasės mandarinai.

 Rangų lentelė 
Paukščiai ir žvėrys kaip rangų simboliai nuo bufanų priėmimo iki naudojimo pabaigos pakito labai mažai.

 Karininkų bufanai 
 Rangas Mingų (1391–1526)  Mingų ir Čingų (1527–1662)  Vėlyvieji Čingų (1662–1911)  1  liūtas  liūtas  čilinas (po 1662 m.)  2   liūtas       liūtas           liūtas  3 tigras ar leopardas  tigras    leopardas (po 1664 m.)  4 tigras ar leopardas  leopardas  tigras (po 1664 m.)  5 lokys  lokys      lokys  6  pantera    pantera    pantera  7  pantera   pantera   raganosis (po 1759 m.)Raganosis buvo piešiamas taip, kad labiau primindavo buivolą, negu raganosį  8  raganosis   raganosis       raganosis  9 raganosis  jūrų arklysJūrų arklys buvo vaizduojamas kaip po vandeniu gyvenantis arklys, o ne kaip jūrų arkliukas.    jūrų arklysJackson, Beverley & Hugus, David, Ladder to the Clouds, Berkeley: Ten Speed Press, 1999, Table 4, page 133; 

 Valdininkų bufanai 

 Rangas Mingų (1391–1526)  Mingų ir Čingų (1527–1662)  Vėlyvieji Čingų (1662–1911)  1  gervė ar auksinis fazanas  gervė  gervė  2  gervė ar auksinis fazanas    auksinis fazanas   auksinis fazanas  3 povas ar laukinė žąsis  povas    povas  4 povas ar laukinė žąsis  laukinė žąsis  laukinė žąsis  5 sidabrinis fazanas sidabrinis fazanas      sidabrinis fazanas  6  garnys ar mandarininė antis    garnys    garnys  7  garnys ar mandarininė antis   mandarininė antis   mandarininė antis  8  volungė, putpelė ar rojaus musinukė   volungė       putpelė  9 volungė, putpelė ar rojaus musinukė  putpelė     rojaus musinukėJackson, Beverley & Hugus, David, Ladder to the Clouds, Berkeley: Ten Speed Press, 1999, Table 3, page 133.

 Nuorodos 

Kategorija:Kinijos kultūra
Kategorija:Karinės uniformos aksesuarai
Kategorija:Aprangos istorija